Diari Oficial de la Generalitat Valenciana


Sumari del DOGV 4845, del 20-09-2004 (2004/9073)

Informació pública del programa d'actuació urbanística integrada per a executar el contingut del pla parcial industrial del sector I/I, sector de sòl urbanitzable ubicat al sud de Pilar de la Horadada.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9073


Organisme emissor
:   Kelvinde, SL

Tipus de document
:   Anunci

Informació pública del programa d'actuació urbanística integrada per a executar el contingut del pla parcial industrial del sector I/I, sector de sòl urbanitzable ubicat al sud de Pilar de la Horadada. [2004/M9073]
  
La mercantil Kelvinde, SL ha presentat alternativa tècnica corresponent al pla parcial industrial del sector I/I, sector de sòl urbanitzable ubicat al sud de Pilar de la Horadada, composta per: pla parcial, programa d'actuació integrada, avantprojecte d'urbanització i resguard acreditatiu de la sol·licitud de cèdula d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant dos unitats d'actuació, per a optar a la condició d'urbanitzador de la unitat d'execució número 1.
  
Als efectes oportuns es fa constar:
  
Primer
  
Que ha sigut depositada amb caràcter previ a l'Ajuntament de Pilar de la Horadada, amb data 24 de maig de 2004, una còpia de l'esmentada alternativa tècnica en els termes establits en l'article 48 de l'esmentada llei, número d'entrada de registre 6559.
  
Segon
  
Que amb data 2 de juny de 2004, la mercantil ha protocol·litzat la dita alternativa tècnica en la Notaria de José Nieto Sánchez, sítia a Pilar de la Horadada (Alacant), carrer Major, 24, 5é B; número de protocol 832, i queda sotmesa a informació pública per un termini de 20 dies hàbils, comptats a partir del dia següent al de la publicació d'este anunci en el Diari Oficial de la Generalitat Valenciana en compliment del que disposa l'article 45, en relació amb els articles 46, 52 i 53 de la Llei 6/1994, de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
Tercer
  
Que durant este termini qualsevol persona podrà comparéixer en l'expressada Notaria, de dilluns a divendres, entre les 10.00 i les 14.00 hores, i sol·licitar l'exhibició de l'esmentada documentació o obtindre còpia de l'acta de protocol·lització.
  
Quart
  
Que existix igualment la possibilitat de consultar en el propi Ajuntament de Pilar de la Horadada, les actuacions derivades de la documentació depositada en este, així com de formular al·legacions, proposicions juridicoeconòmiques en competència i alternatives tècniques.
  
Cinqué
  
Durant el mateix termini de 20 dies, es podran presentar davant de l'Ajuntament de Pilar de la Horadada (Alacant) tant al·legacions com alternatives tècniques en competència. Durant els cinc dies següents al de finalització del termini d'informació pública, excepte la pròrroga legalment procedent, es podran presentar les proposicions juridicoeconòmiques.
  
Sisé
  
Els terminis indicats anteriorment quedaran prorrogats per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment diferent de la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui per desconéixer-la, presenten pliques prematurament.
  
Seté
  
Es fa saber, així mateix, que el present anunci es publica igualment als efectes que disposa l'article 59,4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat, i en especial, per a Ginés Saura Ortiz, parcel·les cadastrals 44 i 45, Angel López López, parcel·la cadastral 29, Miguel Morales Jiménez, parcel·la cadastral 32, Ascensión Martínez Sánchez, parcel·la 43, Quesada Inverproyec, SL, titular de les parcel·les 22 i 46, i el titular desconegut de la parcel·la cadastral 31, per quedar acreditat en l'expedient el domicili desconegut.